थांनाय हराव दिल्ली’नि जयपुर गलदेन देहाफाहाम सालियाव अक्सिजेन खम जानायनि जाहोनाव सा 20 जोन करना जिउसाजो साग्लोब जानाय बेमारि फोरनि जिउ गोमायो। सासे गोजौ थाखोनि मावखयारिया देहाफाहामसालियाव बुंदोंदि , गोबां बिबांनि जोंथि, आरो गाज्रिसिन गोहोमनि थाथायफोरा हारियारि , राजथावनियाफोर, देहाफाहामसालिफोरनि । जों सोरखारनिफ्राय 3•5 मेट्रि टन अक्सिजेन बाहागो खालामदोंमोन , बे बाहागो खालामनाया जोंनियाव बेलासिनि 5 रिंगायावनो सौफैदोंमोन , नाथाय बेयो हर गेजेरनि सम’आवसो सौफै जोबदोंमोन , बेनि थाखायनो सा 20 जोन बेमारिफोरा जिउ गोमायो,” ड० डि के बालुजा देहाफाहामसालिनि नायगिदिंग्रा बिथांङा जयपुर गलदेन देहाफाहामसालियाव एन डि टि भि खौरां बिजोंनि गेजेरजों फोरमायो, गासै सा 215 सो करना जिउसाजो सागालोब जानाय सुबुंफोरा बे देहाफाहामसालियाव मुं थिसन जादों आरो बिसोरो अक्सिजेननि गोनांथिजों गिलु- बालु गाज्रि थासारियाव दं, बिथाङा बुंबावदोंदि जयपुर गलदेन देहाफाहामसालिया बे स’हरनि 2 थि देहाफाहामसालि जादोंमोन जाय अक्सिजेन खम जानायाव दहाय फुंङाव SOS हरदोंमोन। थाबैनो मलचेन्ड देहाफाहामसालिया टुइटारनि गेजेरजों खावलाय हरदों , अननानै थाबैनो गोख्रै हेफाजाब हरो, भारतनि गिबि मनथ्रि नरेनद्र मदी, गाहाइ मनथ्रि अरबिन्द केज्रिवाल आरो Lt गबरनर अनिल बायजाल बिथां मोननोनि मुं लाना, 130 सो करना भाइराज’जों साग्लोब जानाय सुबुंफोरनि थाखाय ।